L‐Arċisqof żar ix‐xogħlijiet fiċ‐ċentru terapewtiku għaż‐żgħażagħ 'Tal‐Ibwar' immexxi minn Caritas, f'Ta'Kandja - 27/05/21Aktar ritratti: knisja.mt/ritratti .td_uid_2_60dae8317dce9_rand.td-a-rec-img{text-align:left}.td_uid_2_60dae8317dce9_rand.td-a-rec-img img{margin:0 auto 0 0} Hekk kif fi ftit ġimgħat oħra se jkun qed jiftaħ il-bibien tiegħu ċ-Ċentru ta' Rijabilitazzjoni mid-Droga għall-adolexxenti f'Tal-Ibwar, il-Ministru għas-Solidarjetà u l-Ġustizzja Soċjali, il-Familja u d-Drittijiet tat-Tfal, Michael Falzon qal li jemmen li kulħadd għandu d-dritt għat-tieni ċans, speċjalment dawk l-adolexxenti vittmi tad-droga. Iċ-Ċentru ta' Rijabilitazzjoni mid-Droga għall-adolexxenti f'Tal-Ibwar, se jkun l-ewwel ċentru tat-tip tiegħu f'Malta, u se jilqa' 'l fuq minn 20 persuna. Fi żjara f'residenza oħra f'Birkirkara li qed tilqa' adolexxenti bi problema ta' droga nhar is-Sibt, 26 ta' Ġunju, il-Jum Internazzjonali kontra l-abbuż mid-droga, il-Ministru Falzon qal li ċ-ċentru se jkun qed iservi kemm għal ġuvintur kif ukoll tfajliet, u se jkun ta' alternattiva għall-faċilità korrettiva taż-żgħażagħ (CORRS), kif ukoll għall-isptar Monte Karmeli. Hu qal li s-servizzi se jkunu qed jaħdmu 24 siegħa kuljum, b'direzzjoni minn numru ta' professjonisti li ngħataw taħriġ speċjalizzat barra minn Malta, sabiex joffru l-aqwa modi ta' rijabilitazzjoni lil dawn iż-żgħażagħ. Kif se jaħdem il-programm? Il-programm offrut hu mifrux fuq sena u għandu l-għan li jibni mill-ġdid u jagħti struttura lill-adolexxenti, u jgħinhom jifhmu aħjar x'wassalhom għal dawn il-vizzji. Il-pass li jmiss ikun dak li ż-żgħażagħ ikunu integrati mill-ġdid fis-soċjetà. Iċ-ċentru se jkun qed jitmexxa mill-Caritas u hu ffinanzjat mill-gvern, b'investiment li jlaħħaq l-€4 miljun, u miljun ewro oħra fis-sena. Il-koordinatur tal-programm f'Tal-Ibwar, Dr Daniel Mercieca, qal li, permezz ta' dan il-programm, se tkun indirizzata l-għeruq tal-problema, bl-għan li tgħin liż-żgħażagħ jieħdu l-aqwa deċiżjonijiet għall-ħajja tagħhom. Spjega kif dan se jkun ċentru innovattiv b'faċilitajiet moderni, speċjalment dawk sportivi, akkademiċi u ta' snajja, bl-attivitajiet u l-faċilitajiet ikollhom l-għan li joħolqu 'a natural high', mingħajr il-bżonn tat-teħid tad-droga. F'Mejju, l-Arċisqof Charles Scicluna żar iċ-ċentru Tal-Ibwar fis-Siġġiewi biex jara l-aħħar xogħlijiet li qegħdin isiru f'dan iċ-ċentru li se jospita persuni li jkunu qed iħabbtu wiċċhom mal-problema tal-vizzju tad-droga ta' taħt it-18-il sena. Aqra aktar Filmat: L-Arċisqof b'appell lill-Gvern biex jifhem il-konsegwenzi tar-riforma tal-kannabis .td_uid_3_60dae8317dfcc_rand.td-a-rec-img{text-align:left}.td_uid_3_60dae8317dfcc_rand.td-a-rec-img img{margin:0 auto 0 0}